Juozas Orlauskis

Juozas Orlauskis (1887 m. spalio 17 d. Šiauliuose – 1970 m. liepos 7 d. ten pat, palaidotas Donelaičio kapinėse) – pedagogas, Šiaulių miesto politinis ir visuomenės veikėjas.

 Biografija 
Sesuo Zuzana Arlauskaitė-Mikšienė. 1908 m. baigė Šiaulių berniukų gimnaziją, 1913 m. – Peterburgo universitetą.

Nuo 1918 m. pradėjo mokytojauti Šiaulių gimnazijoje. 1919–1920 m. Šiaulių miesto savivaldybės burmistras. Prisidėjo ruošiant naują miesto planą, jo pastangomis atgaivinta Šiaulių ugniagesių draugija, pradėta naujų namų statyba.

1919 m. Šiaulių mokytojų seminarijos steigėjas, iki 1940 m. seminarijos mokytojas ir direktorius. Lietuvai pagražinti draugijos Šiaulių skyriaus pirmininkas. Jo rūpesčiu 1935 m. pastatytas paminklas 1863 m. sukilimo aukoms ir dalyviams pagerbti.

1940 m. dirbo Kaišiadoryse, 1941–1946 m. Šiaulių gimnazijoje dėstė fiziką ir matematiką.

 Įvertinimas 
 1928 m. Gedimino 3 laipsnio ordinas.

Kategorija:Lietuvos burmistrai
Kategorija:Šiaulių pedagogai
Kategorija:Šiaulių politikai
Kategorija:Lietuvos gaisrininkai